
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 166 

10 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 5/3.1.2005 απόφασης του 
Γενικού Γραμματέα Περιφέρειας Ανατ. Μακεδο¬ 
νίας - Θράκης περί συγκρότησης Επιτροπής. 1 

Τροποποίηση του Οργανισμού Εσωτερικής Υπηρε¬ 
σίας του Ν.Π. «Κέντρο Παιδιού Δήμου Σουφλίου, Ν. 

Έβρου». 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου «ΚΑΠΗ Άνω Κώμης». 3 


Έγκριση Οργανισμού Εσωτερικής Υπηρεσίας του Νο¬ 
μικού Προσώπου «Πνευματικό Κέντρο Άνω Κώμης». 4 
Απόκτηση Ελληνικής Ιθαγένειας της ομογενούς 
ΟΗΑΚΗΜΑΚΗΟΗΕνΑ (ΤΣΑΧΜΑΤΣΕΒΑ) Αϋ_Α (ΑΛ¬ 


ΛΑ) του ΒΟΥ31ΑΝ και της ΖΙΝΑΙΝϋΑ. 5 

Τροποποίηση συστατικής πράξης της Δημοτικής Επι¬ 
χείρησης «Κέντρο Άτυπης Συνεχιζόμενης Επαγ¬ 
γελματικής Κατάρτισης» Δήμου Νέας Ιωνίας Μα¬ 
γνησίας. (ΚΕΚ). 6 

Ανάθεση με μίσθωση έργου των λογιστικών κ.λπ. ερ¬ 
γασιών του ΚΑΦ Λιμένος και Ξηράς Ν. Ζακύνθου.. 7 

Χορήγηση άδειας άσκησης επαγγέλματος Κοινωνικού 
Λειτουργού στη Διαλεκτάκη Άννα του Παντελή και 

της Ευανθίας. 8 

Περί καθορισμού αποδέκτη και όρων διάθεσης των 
υγρών αποβλήτων του Αγροτικού Συνεταιρισμού 
Λάρισας «Ο ΗΣΙΟΔΟΣ» που θα λειτουργήσει στο 

Δ.Δ. Γλαύκης. 9 

Καθιέρωση υπερωριακής εργασίας (απογευματινής, 
νυχτερινής, εξαιρέσιμων και Κυριακών του οδηγού 

Νομάρχη Φλώρινας), κατά το Α' εξάμηνο 2005. 10 

Καθιέρωση υπερωριακής εργασίας κατά το Α' εξάμη¬ 
νο 2005 υπαλλήλων του Τεχνικού Εξοπλισμού Μη¬ 
χανή μάτων τη ς Ν. Α. Φλώ ρ ινας. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. ΚΙ 2429/7651/ 


13.5.2004 απόφαση του Γενικού Γραμματέα Περι¬ 
φέρειας Δυτικής Ελλάδας. 12 

Διόρθωση σφάλματος στην υπ’ αριθμ. 6598/10.6.2003 
απόφαση του Γ ενικού Γ ραμματέα Περιφέρειας Δυ¬ 
τικής Ελλάδας. 13 


Διόρθωση σφάλματος στην υπ’ αριθμ. 16768/21.12. 
2004 απόφαση του Γενικού Γραμματέα Περιφέ¬ 
ρειας Δυτικής Ελλάδας. 14 


ΑΠΟΦΑΣΕΙ Σ 

Αριθ. 220 (1) 

Τροποποίηση της υπ’ αριθμ. 5/3.1.2005 απόφασης του 
Γενικού Γραμματέα Περιφέρειας Ανατ. Μακεδονίας - 
Θράκης περί συγκρότησης Επιτροπής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Π.Δ. 23/7.9.2002 (ΦΕΚ19/Ά) άρθ. 9 
«Αρμοδιότητες, σύστημα πρόσληψης κ.λπ. του προσωπι¬ 
κού της Δημοτικής Αστυνομίας». 

2. Την υπ’ αριθμ. 1/2.12.2004 προκήρυξη της Περιφέ¬ 
ρειας ΑΜΘ, για την πλήρωση (52) συνολικά θέσεων ειδι¬ 
κού ένστολου προσωπικού της Δημοτικής Αστυνομίας 
του Δήμου Καβάλας. 

3. Το υπ’ αριθμ. 4470/27.12.2004 έγγραφο της Δ/νσης 
Β'/θμιας εκπαίδευσης Ν. Ροδόπης. 

4. Το υπ’ αριθμ. 1016/104/6-α/29.12.2004 έγγραφο της 
Αστυνομικής Διεύθυνσης Ροδόπης. 

5. Το υπ’ αριθμ. 109/18.1.2005 έγγραφο της Περιφε¬ 
ρειακής Δ/νσης Δ/θμιας Εκπαίδευσης Ροδόπης. 

6. Την υπ’ αριθμ. 5/3.1.2005 απόφασή μας, αποφασί¬ 
ζουμε: 

Τροποποιούμε την υπ’ αριθμ. 5/3.1.2005 απόφασή μας 
μερικώς, ορίζοντας ως αναπληρωματικό μέλος της Αικα¬ 
τερίνης Τζιώνη, τον Ευστράτιο Τσιναρίδη. 

Κατά τα λοιπά ισχύει η υπ’ αριθμ. 5/3.1.2005 αρχική από¬ 
φασή μας. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 21 Ιανουάριου 2005 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 492 (2) 

Τροποποίηση του Οργανισμού Εσωτερικής Υπηρεσίας 
του Ν.Π «Κέντρο Παιδιού Δήμου Σουφλίου, Ν. 
Έβρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις του άρθρου 12 του Ν. 1188/1981, όπως 
αντικαταστάθηκε με το άρθρο 8 παρ. 5 Ν. 2307/1995 και 
το άρθρο 1 παρ. 2 του Ν. 2503/1997. 

3. Τις διατάξεις του άρθρου 29Α του Ν. 1558/1985 το 
οποίο προστέθηκε με το άρθρο 27 του Ν. 2081/1992 και 
αντικαταστάθηκε από το άρθρο 1 παρ. 2τουΝ. 2469/1997. 

4. Την υπ’ αριθ. 26/2004 απόφαση του Δ.Στου Ν.Π «Κέ¬ 
ντρο Παιδιού Σουφλίου» και την υπ’ αριθ. 158/2004 από- 
φασητου Δημ. Συμβ. Σουφλίου, σχετικά με την τροποποί¬ 
ηση του Ο.Ε.Υτου εν λόγω Νομικού Προσώπου. 

5. Την υπ’ αριθμ. 22/2/6.12.2004 γνωμοδότηση του Υπη¬ 
ρεσιακού Συμβουλίου Δημοτικών Υπαλλήλων Ν. Έβρου. 

6. Την υπ’ αριθμ. 887/6.4.2001 απόφασή μας σχετικά με 
την ψήφιση του Ο.Ε.Υ. του Κέντρου Παιδιού Σουφλίου. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ν.Π. το ύψος της οποίας ανέρχεται στο ποσό 60.000 
ευρώ. 

8. Τις υπ’ αριθμ. 4308/9-6-7-01 και 2550/1.10.2003 απο¬ 
φάσεις Γεν. Γραμμ. Περιφ. Α.Μ.Θ. «Ανάθεση άσκησης αρ¬ 
μοδιοτήτων», αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας του Κέντρου Παιδιού Δήμου Σουφλίου, 
ως προς το άρθρο 6 παραγρ. 1 και 2 αυτού και δημιουρ¬ 
γία παραγρ. 6, ως κατωτέρω: 

Άρθρο 6 

Παράγρ.1. Καταργείται μία (1) θέση του κλάδου ΤΕ9 
βρεφονηπιοκόμων και δημιουργείται μία (1) θέση του 
κλάδου ΤΕ16 Νηπιαγωγών. 

Παραγρ. 2. Δημιουργείται μία (1) επί πλέον θέση ΔΕ32 
Μαγείρων. 

Παραγρ. 6. Δημιουργείται μία (1) θέση του κλάδου ΔΕ8 
Βρεφονηπιοκόμων. 

Κατά τα λοιπά ισχύει ο Ο.Ε.Υ. του Κέντρου Παιδιού 
Σουφλίου, ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσως. 

Αλεξανδρούπολη, 27 Ιανουάριου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 
-♦- 

Αριθ. 9765/04 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «ΚΑΠΗ Άνω Κώμης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/1997. 

2) Τις διατάξεις του άρθρου 8του Ν. 2307/1995. 


3) Τις διατάξεις του άρθρου 14του Ν. 2880/2001. 

4) Την από 31.8.2004 (Πρακτικό 12/2004) θετική γνωμο¬ 
δότηση του Υπηρεσιακού Συμβουλίου του άρθ. 8 § 4 του 
Ν. 2307/1995. 

5) Την υπ’ αριθμ. 02/2003 απόφαση Διοικητικού Συμ¬ 
βουλίου του Νομικού Προσώπου «ΚΑΠΗ Άνω Κώμης». 

6) Την υπ’ αριθμ. 50/2003 απόφαση Δημοτικού Συμβου¬ 
λίου Δήμου Ελίμειας για την έγκριση και ψήφιση του 
Ο.Ε.Υ. του Νομικού Προσώπου, αποφασίζουμε: 

Εγκρίνουμε την 02/2003 απόφαση Διοικητικού Συμβου¬ 
λίου του Νομικού Προσώπου «ΚΑΠΗ Άνω Κώμης», σχετι¬ 
κά με την κατάρτιση και ψήφιση του Οργανισμού Εσωτε¬ 
ρικής Υπηρεσίας του εν λόγω Νομικού Προσώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο 1. 

Διοίκηση του Νομικού Προσώπου 

Το ΚΑΠΗ Άνω Κώμης διοικείται από το Διοικητικό Συμ¬ 
βούλιο, η συγκρότηση και οι αρμοδιότητες του οποίου κα¬ 
θορίζονται από τον Νόμο και το καταστατικό του Νομικού 
Προσώπου. 

Νόμιμος εκπρόσωπος του είναι ο εκάστοτε Πρόεδρος 
του Διοικητικού Συμβουλίου του. 

Άρθρο 2. 

Η όλη Υπηρεσίατου Κέντρου Ανοιχτής Προστασίας Ηλι¬ 
κιωμένων (Κ.Α.Π.Η.) της Άνω Κώμης απαρτίζεται από: 

1. Διοικητικές και Οικονομικές Υπηρεσίες 

2. Υγειονομικές Υπηρεσίες 

Άρθρο 3. 

Οι κατά το προηγούμενο άρθρο υπηρεσίες υποδιαιρού¬ 
νται στα παρακάτω γραφεία: 

1) Διοικητικές Οικονομικές Υπηρεσίες 
α) Γ ραφείο Διοικητικού Οικονομικού 
β) Γ ραφείο Κοινωνικής Εργασίας 

2) Υγειονομικές Υπηρεσίες 
α) Γ ραφείο Γ ιατρού 

β) Γ ραφείο Φυσικοθεραπείας 
γ) Γ ραφείο Εργοθεραπείας 
δ) Γ ραφείο Οικιακής Βοήθειας 

Άρθρο 4. 

Η οργανωτική σύνθεση και διαβάθμιση των θέσεων του 
τακτικού προσωπικού του Κέντρου Ανοιχτής Προστασίας 
Ηλικιωμένων Άνω Κώμης, ορίζεται ως εξής: 

Α) ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 

1) Διοικητικό Προσωπικό 

α) Κλάδος ΤΕ 2 - Κοινωνικών Λειτουργών - Μία (1) θέση 
β) Κλάδος ΔΕ 1 - Διοικητικού - Μία (1) θέση 

2) Υγειονομικού Προσωπικού 

α) Κλάδος ΠΕ - Ιατρών Παθολόγων - Μία (1) θέση 
β) Κλάδος ΤΕ 10 - Φυσιοθεραπευτών - Μία (1) θέση 
γ) Κλάδος ΤΕ 18 - Εργοθεραπευτών - Μία (1) θέση 
δ) Κλάδος ΥΕ 16 - Οικιακών Βοηθών - Μία (1) θέση 
ε) Κλάδος ΤΕ 8 - Αδελφών Νοσοκόμων - Μία (1) θέση 
Β) Προσωπικό Εποχικών και λοιπών Αναγκών 
Συνιστώντας δύο (2) θέσεις με σχέση εργασίας ιδιωτι¬ 
κού δικαίου ορισμένου χρόνου διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών. (Ν. 2503/1997, αρθ. 12. παρ. 12). 

Άρθρο 5. 

Το υπό του άρθρου 3 προβλεπόμενο προσωπικό κατα- 
νέμεται στις υπηρεσίες του γραφείου με απόφαση του 
Προέδρου του Δ.Σ, ανάλογα με τα τυπικά και ουσιαστικά 
προσόντα του καθενός. 

Άρθρο 6. 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Α. Διοικητικές Οικονομικές Υπηρεσίες 

1. Γραφείο Διοικητικού - Οικονομικού 

• Χειρίζεται όλα τα θέματα διοικητικής φύσεωςτου ΚΑ- 
ΠΗ και της λειτουργίας του Δ.Σ. 

• Φροντίζει για την τήρηση και παρακολούθηση της 
ισχύουσας κάθε φορά νομοθεσίας σχετικά με την υπηρε¬ 
σιακή και συνταξιοδοτική κατάσταση του προσωπικού. 

• Χειρίζεται όλα τα θέματα που αναφέρονται στην πρό¬ 
σληψη μονίμου και εκτάκτου προσωπικού για την κάλυψη 
των αναγκών του Νομικού Προσώπου. Επίσης θέματα 
σχετικά με τις τοποθετήσεις, μεταθέσεις, αξιολόγηση, 
απόσταση, σύνταξη, άδειες προσωπικού και προσδιορι¬ 
σμό της νόμιμης αποζημίωσης σε περίπτωση αποχώρη¬ 
σης. 

• Συντάσσειτην επετηρίδα καιπαρακολουθείτην κατα¬ 
νομή του προσωπικού στις διάφορες υπηρεσιακές μονά¬ 
δες. 

• Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων. 

• Επιμελείται της παραλαβής, πρωτοκόλλησης και δια¬ 
νομής κάθε εισερχόμενου και εξερχόμενου εγγράφου και 
τηρεί αρχείο αλληλογραφίας. 

• Μεριμνά για την φύλαξη και καθαριότητα των χώρων 
ευθύνης του Νομικού Προσώπου. 

• Διεξάγει κάθε υπηρεσία που ανατίθεται από το Δ.Σ. 
και που δεν υπάγεται στην αρμοδιότητα άλλου γραφείου. 

• Ευθύνεται για την καλύτερη προβολή προς τους δη¬ 
μότες καιτο ευρύτερο όλωντωνδραστηριοτήτωντου ΚΑ- 
ΠΗ χρησιμοποιώντας τα Μ. Μ. Ε. και κάθε άλλο πρόσφορο 
μέσο. 

• Καταρτίζει τον Προϋπολογισμό Εσόδων - Δαπανών 
και τον εισηγείται στο Δ.Σ του Νομικού Προσώπου μέσα 
στις προθεσμίες που ορίζει Δ.Κ.Κ. 

• Παρακολουθεί την εξέλιξη του Προϋπολογισμού και 
εισηγείται τυχόν αναμόρφωσή του. 

• Τηρεί βιβλίο χρέωσης της κινητής και ακίνητης περι¬ 
ουσίας καθώς και φάκελο για κάθε ακίνητο, που θα πε¬ 
ριέχει όλα τα στοιχεία που θεμελιώνουν τα επί του ακινή¬ 
του δικαιώματα του ΚΑΠΗ. 

• Διαχειρίζεται τα πόσης φύσεως υλικά όλων των υπη¬ 
ρεσιών του ΚΑΠΗ (γραφική ύλη, έντυπα κ.α) απαραίτητα 
για την λειτουργία τους. 

• Διενεργεί κάθε είδους λογιστικές εγγραφές στα λογι¬ 
στικά βιβλία και επιμελείται της εκκαθάρισης και εντολής 
πληρωμών κάθε δαπάνης καθώς και εντολών εσόδων. 

• Εκδίδει χρηματικά εντάλματα πληρωμών και μισθο¬ 
δοσίας προσωπικού και τηρεί μισθολογικά μητρώα όλου 
του μονίμου και εκτάκτου προσωπικού για την παροχή 
πληροφοριών των πάσης φύσεως αποδοχών του προσω¬ 
πικού. 

• Αποδίδει τις κρατήσεις μέσω του Δημοτικού Ταμείου 
στα διάφορα Ασφαλιστικά Ταμεία του μονίμου και εκτά¬ 
κτου προσωπικού καθώς και των συνεργατών. 

• Φροντίζει για την εκκαθάριση των αμοιβών των εκτά¬ 
κτων συνεργατών του ΚΑΠΗ. 


• Καταρτίζει σε συνεργεία με το Δημοτικό Ταμείο τον 
απολογισμό εσόδων - εξόδων. 

• Παρέχει κάθε στοιχείο στη Μηχ/ση του Δήμου για την 
εκκαθάριση των αποδοχών του μονίμου και εκτάκτου 
προσωπικού του Νομικού Προσώπου. 

• Συγκεντρώνει όλα τα αιτήματα που αναφέρονται στις 
προμήθειες και διεξάγει όλες τις προβλεπόμενες από τον 
νόμο διαδικασίες για την πραγματοποίησή τους. 

• Ελέγχει την νομιμότητα - πληρότητα όλων των σχετι¬ 
κών παραστατικών και πράξεων και τηρεί μητρώο προμη¬ 
θευτών. 

2. Γ ραφείο Κοινωνικής Εργασίας. 

• Συνεργάζεται με τα μέλη με σκοπό να συμβάλει στην 
αντιμετώπιση τυχών ψυχολογικών, ατομικών ή οικογενει¬ 
ακών προβλημάτων, σεβόμενο την προσωπικότητα, την 
αξιοπρέπεια καιτο δικαίωμα του μέλους. 

• Συνεργάζεται με το υπόλοιπο προσωπικό του ΚΑΠΗ 
για την εύ ρ υ θμη λειτου ργία των υπη ρεσιών, με σκοπό την 
καλύτερη εξυπηρέτηση των προστατευόμενων μελών. 

• Συνεργάζεται με τη Διοίκηση του ΚΑΠΗ και έχει την 
ευθύνη για την οργάνωση, εκπαίδευση και την αξιοποίη¬ 
ση των εθελοντών. 

• Έχει την ευθύνη της επικοινωνίας με τους τοπικούς 
παράγοντες της περιοχής που λειτουργεί το ΚΑΠΗ με 
σκοπό τη διαφώτιση και συμμετοχή τους στο πρόγραμμα 
Κοινωνικής Εργασίας. 

• Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις μορφωτικές κ.λ.π. του ΚΑΠΗ, 
στο πλαίσιο καλής συνεργασίας με τους Δημότες ιδιώτες 
ή εθελοντές, εφόσον υπάρχουν και μέλη του ΚΑΠΗ, κα¬ 
θώς και με το υπόλοιπο προσωπικό. 

Β. Υγειονομικές Υπηρεσίες 

1. Γραφείο Ιατρού: 

• Εχει την ευθύνη για την φύλαξη και διαχείριση του 
Φαρμακευτικού υγειονομικού υλικού του ΚΑΠΗ. 

• Παρέχει νοσηλευτικές φροντίδες και οδηγίες στα μέ¬ 
λη και όταν παραστεί ανάγκη, πραγματοποιεί επισκέψεις 
στο σπίτι των μελών. Επισημαίνει περιπτώσεις των μελών 
που χρειάζονται οδηγίες και παρέχει πληροφορίες σχετι¬ 
κά με θέματα ατομικής και δημόσιας υγείας. 

• Γ ενικά επιλαμβάνεται κάθε θέματος υγείας που αφο¬ 
ρά τα μέλη και τις οικογένειές τους. 

2. Γ ραφείο Φυσικοθεραπείας: 

• Ύστερα από γραπτή εντολή του ιατρού, εφαρμόζει 
φυσιοθεραπευτική αγωγή στα μέλη του ΚΑΠΗ που έχουν 
ανάγκη από αυτή. 

• Φυσιοθεραπευτική αγωγή μπορεί να εκτελεστεί και 
στο σπίτι των μελών σε έκτακτες και ειδικές ανάγκες του, 
που κρίνει ο γιατρός. 

3. Γραφείο Εργοθεραπείας: 

• Φροντίζει για την αξιοποίηση καιτηνδραστηριοποίη- 
ση του μέλους, την δημιουργική απασχόληση και το πα¬ 
ραγωγικό έργο. 

• Επίσης βοηθά το μέλος στην άσκηση αυτοεξυπηρέ¬ 
τησης και στην ανάπτυξη ειδικών ενδιαφερόντων. 

• Μπορεί να παρέχει υπηρεσίες και στο σπίτι του μέ¬ 
λους, όταν υπάρχει ειδική για αυτό ανάγκη. 

4. Γ ραφείο Οικιακής Βοήθειας: 

• Προσφέρει τις υπηρεσίες του κυρίως στα σπίτια των 
μελών για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Επίσης μεριμνά για την 
καθαριότητα και τον ευπρεπισμό όλων των χώρων του 
ΚΑΠΗ. 

Άρθρο 7. 

Τα τυπικά και ουσιαστικά προσόντα που απαιτούνται 
κατά κατηγορία και κλάδο και ειδικότητα καθορίζονται 
σύμφωνα με το Π,Δ. 37α/1987 καθορισμός διορισμού 
(προσοντολόγιο - κλαδολόγιο) και όπως προβλέπονται 
από τις διατάξεις του Ν. 1735/1987 σε συνδυασμό με τις 
διατάξεις του Ν. 1188/1981 περί καταστάσεως προσωπι¬ 
κού ΟΤΑ. 

Με την απόφαση αυτή προκαλείται δαπάνη ύψους 
30.000 ευρώ σε βάρος του προϋπολογισμού του Νομικού 
Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 20 Ιανουάριου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 9764/04 (4) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου «Πνευματικό Κέντρο Άνω Κώμης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/1997. 

2) Τις διατάξεις του άρθρου 8του Ν. 2307/1995. 

3) Τις διατάξεις του άρθρου 14 του Ν. 2880/2001. 

4) Την από 25.8.2004 (Πρακτικό 11/2004) θετική γνωμο¬ 
δότηση του Υπηρεσιακού Συμβουλίου του άρθ. 8 § 4 του 
Ν. 2307/1995. 

5) Την υπ’ αριθμ. 06/2003 απόφαση Διοικητικού Συμ¬ 
βουλίου του Νομικού Προσώπου «Πνευματικό Κέντρο 
Άνω Κώμης». 

6) Την υπ’ αριθμ. 51/2003 απόφαση Δημοτικού Συμβου¬ 
λίου Δήμου Ελίμειας για την έγκριση και ψήφιση του 
Ο.Ε.Υ. του Νομικού Προσώπου, αποφασίζουμε: 

Εγκρίνουμε την 06/2003 απόφαση Διοικητικού Συμβου¬ 
λίου του Νομικού Προσώπου «Πνευματικό Κέντρο Άνω 
Κώμης», σχετικά με την κατάρτιση και ψήφιση του Οργα¬ 
νισμού Εσωτερικής Υπηρεσίας του εν λόγω Νομικού Προ¬ 
σώπου. 

Η συγκρότηση και η διάρθρωση της Υπηρεσίας του 
ανωτέρω Νομικού Προσώπου έχει ως ακολούθως: 

Άρθρο 1. 

Διοίκηση του Νομικού Προσώπου 

Η επιχείρηση διοικείται από το Διοικητικό συμβούλιο, η 
συγκρότηση και οι αρμοδιότητες του οποίου καθορίζο¬ 
νται από το Νόμο και το καταστατικό του Νομικού Προ¬ 
σώπου. Νόμιμος εκπρόσωπός του είναι ο εκάστοτε πρόε¬ 
δρος του Διοικητικού Συμβουλίου του. 

Άρθρο 2. 

Συγκρότηση Υπηρεσιών του Πνευματικού Κέντρου 

Η όλη υπηρεσία του Πνευματικού Κέντρου απαρτίζεται 
από ένα γραφείο που υπάγεται στον Πρόεδρο. 


Άρθρο 3. 

Η υπηρεσία του προηγούμενου άρθρου συνίσταται: 

Γ ραφείο Διοίκησης. 

Άρθρο 4. 

Οργανική σύνθεση και διαβάθμιση προσωπικού 

Οι θέσεις του Προσωπικού του Πνευματικού Κέντρου 
διαρθρώνονται σε κλάδους και ειδικές κατηγορίες προ¬ 
σωπικού ως εξής: 

ΜΟΝΙΜΟ ΠΡΟΣΩΠΙΚΟ 

ΔΙΟΙΚΗΤΙΚΟ ΠΡΟΣΩΠΙΚΟ 

Α' Κλάδος ΔΕΙ Διοικητικού: 

• Μία θέση ΔΕΙ Διοικητικού 

Β' Κλάδος ΤΕ17 Διοικητικών Λογιστών 

• Μία θέση ΤΕ17 Διοικητικών Λογιστών 

Γ Κλάδος ΥΕ16 Εργατών 

• Μία θέση ΥΕ16 Εργατών 

• Μία ΥΕ16 Εργατών Καθαριότητας Εσωτερικών Χώ¬ 
ρων 

Άρθρο 5. 

Τα τυπικά και ουσιαστικά προσόντα που απαιτούνται 
κατά κατηγορία και κλάδο και ειδικότητα καθορίζονται 
σύμφωνα με το Π.Δ. 37α/1987 «Καθορισμός Προσόντων 
Διορισμού» (προσοντολόγιο - κλαδολόγιο) και όπως προ- 
βλέπονται απότις διατάξειςτου Ν. 1735/1987 σε συνδυα¬ 
σμό με τις διατάξειςτου Ν. 1188/1981 «περί καταστάσε¬ 
ως προσωπικού ΟΤΑ». 

Άρθρο 6. 

Οι αρμοδιότητες και τα αντικείμενα της υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

ΓΡΑΦΕΙΟ ΔΙΟΙΚΗΣΗΣ 

Στην αρμοδιότητα του γραφείου αυτού ανήκει: 

Ο Διοικητικός Υπάλληλος κλάδου ΔΕΙ και ο υπάλληλος 
κλάδου ΤΕ 17 Διοικητικών - Λογιστών που: 

Α) Κοινοποιεί την ημερήσια διάταξη στους Διοικητικούς 
Συμβούλους, τηρεί τα πρακτικά των συνεδριάσεων του 
Συμβουλίου. Εκδίδει τις αποφάσεις του Συμβουλίου και 
τις καταγράφει σε ειδικό βιβλίο. Συγκεντρώνει τα εισηγη¬ 
τικά έγγραφα του Προέδρου μετά οποία διαβιβάζονταιτα 
προς συζήτηση θέματα στο διοικητικό Συμβούλιο. 

Β) Ενημερώνει τους δημότες για την αποστολή του Νο¬ 
μικού Προσώπου τις υπηρεσίες που προσφέρει και τον 
τρόπο λειτουργίας του. Φροντίζει για τον προγραμματι¬ 
σμό και την οργάνωση των γιορτών και εκδηλώσεων. 

Γ) Επιμελείται της παραλαβής, πρωτοκόλλησης και δια¬ 
νομής κάθε εισερχόμενου καιεξερχόμενου εγγράφου και 
τηρεί αρχείο αλληλογραφίας. 

Δ) Φροντίζει για τη μεταφορά, εγκατάσταση και λει¬ 
τουργία των απαραίτητων ηλεκτρομηχανολογικών εγκα¬ 
ταστάσεων στους χώρους που διοργανώνονται οι δρα¬ 
στηριότητες του Πνευματικού Κέντρου. 

Ε) Φροντίζει για την καλή λειτουργία όλων των ηλε- 
κτρομηχανολογικών και ηχητικών μηχανημάτων του Νο¬ 
μικού Προσώπου. 

ΣΤ) Συντάσσει τις απαραίτητες εκθέσεις για τη συντή¬ 
ρηση, βελτίωση και επισκευή τους. 

Ζ) Συγκεντρώνει όλα τα αιτήματα που αναφέρονται στις 
προμήθειες και διεξάγει όλες τις προβλεπόμενες από το 
Νόμο διαδικασίες για την πραγματοποίησή τους. 

Η) Τηρεί αρχείο όλωντων προγραμμάτων εκπαίδευσης 
και εκδηλώσεων. 

θ) Φροντίζει για τη διαφύλαξη της περιουσίας του Π.Κ., 
διαχειρίζεται κάθε υλικό και κάθε τέλος του χρόνου ενερ¬ 
γεί απογραφή. Γενικά ασκεί εργασία που αφορά τη δια¬ 
χείριση υλικού. 

I) Καταρτίζει σε συνεργασία με το Δ.Σ. τον προϋπολογι¬ 
σμό Εσόδων - Εξόδων. Παρακολουθεί την πορεία εκτέλε¬ 
σης του προϋπολογισμού Εσόδων - Εξόδων και εισηγεί- 
ται την αναμόρφωσή του. Συγκεντρώνει, ελέγχει και κα¬ 
ταχωρεί στα σχετικά λογιστικά βιβλία τα αποτελέσματα 
της εκτέλεσης του προϋπολογισμού Εσόδων - Εξόδων, 
καταρτίζει τον απολογισμό Εσόδων - Εξόδων. 

ΙΑ) Επιμελείται της εκκαθάρισης της εντολής πληρωμών 
κάθε δαπάνης. Ελέγχει τα δικαιολογητικά κάθε δαπάνης 
προς διαπίστωση του νόμιμου ή όχι αυτής. Φροντίζει για 
την έκδοση Χ.Ε. και τη μισθοδοσία του προσωπικού. Τηρεί 
μισθολογικό μητρώο του προσωπικού, συντάσσει τις βε¬ 
βαιώσεις αποδοχών των εργαζομένων και φροντίζει για 
την ασφάλιση αυτών. 

ΙΒ) Φροντίζει γιατηντήρηση της ισχύουσας νομοθεσίας 
σχετικά με την υπηρεσιακή και συνταξιοδοτική κατάστα¬ 
ση των εργαζομένων. Φροντίζει για τη διεξαγωγή των δια¬ 
δικασιών που είναι απαραίτητες για την πρόσληψη προ¬ 
σωπικού, προαγωγές, απολύσεις, χορηγήσεις αδειών 
κλπ. 

Ο υπάλληλος του κλάδου ΥΕ16. 

Έχει την ευθύνη για την καθαριότητα των εγκαταστά¬ 
σεων και γενικά των χώρων που ανήκουν στο Πνευματικό 
Κέντρο. Επίσης φροντίζει και επιμελείται για την καλή εμ¬ 
φάνιση των χώρων στους οποίους γίνονται οι πολιτιστικές 
εκδηλώσεις. 

Άρθρο 7. 

Ο παρών οργανισμός Εσωτερικής Υπηρεσίας μπορεί να 
συμπληρώνεται σε περίπτωση κενού με απόφαση του 
Δ.Σ. του Νομικού Προσώπου. 

Με την απόφαση αυτή προκαλείται δαπάνη ύψους 
30.000 ευρώ σε βάρος του προϋπολογισμού του Νομικού 
Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 20 Ιανουάριου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-*- 

(5) 

Απόκτηση Ελληνικής Ιθαγένειας της ομογενούς ΘΗΑΚΗ- 
ΜΑΚΗΟΗΕνΑ (ΤΣΑΧΜΑΤΣΕΒΑ) Α1_Ι_Α (ΑΛΛΑ) του 
ΠΟΥδΙΑΝ και της ΖΙΝΑΙΝϋΑ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 4771/20.12.2004 (ταυταριθμ.) απόφα¬ 
ση του Γ ενικού Γ ραμματέα Περιφέρειας Δυτικής Μακεδο¬ 
νίας, που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ 24 τ. Α) (Αποκατάσταση των πα- 
λιννοστούντων ομογενών από τηντέως Σοβ. Ένωση και άλ¬ 
λες διατάξεις) καιτου άρθρου 76του Ν. 2910/2001 (ΦΕΚ91 
τ.Α), γίνεται αποδεκτή η από 1.7.2003 αίτηση της ομογε¬ 
νούς ΟΗΑΚΗΜΑΚΗΟΗΕνΑ (ΤΖΑΧΜΑΤΖΕΒΑ) ΑΙ_Ι_Α (ΑΛΛΑ) 


του ΒΟΥ5ΕΑΝ ομογενούς από την Ρωσία περί αποκτήσεως 
της Ελληνικής ιθαγένειας και εγκρίνουμε τον εξελληνισμό 
του επωνύμουτης από από ΟΗΑΚΗΜΑΚΗΟΗΕνΑ σεΤΣΑΧ- 
ΜΑΧΤΣΙΔΟΥ. 

Ο Γενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 1243 (6) 

Τροποποίηση συστατικής πράξης της Δημοτικής Επιχεί¬ 
ρησης «Κέντρο Άτυπης Συνεχιζόμενης Επαγγελματι¬ 
κής Κατάρτισης» Δήμου Νέας Ιωνίας Μαγνησίας. 
(ΚΕΚ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του Π.Δ. 410/1995. (Δημοτικός και Κοινοτικός Κώδικας). 

2. Τις διατάξεις του Ν. 2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 Ν. 2081/1992 με τις 
οποίες προστέθηκε νέο άρθρο 29 Α στο Ν. 1558/1985 οι 
οποίες ρυθμίζουν τον έλεγχο των δαπανών που προκα- 
λούν οι κανονιστικές διοικητικές πράξεις. 

4. Την υπ’ αριθμ. 161238/2001 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων). (ΦΕΚ. 597/τ.Β'/21.5.2001). 

5. Την υπ’ αριθμ. 1451/17.1.1995 (ΦΕΚ. 45/τ.Β'/26.1. 
1995) απόφαση του Νομάρχη Μαγνησίας με την οποία 
συστήθηκε η Δημοτική Επιχείρηση Κέντρο Άτυπης Συ¬ 
νεχιζόμενης Επαγγελματικής Κατάρτισης Νέας Ιωνίας 
Νομού Μαγνησίας, όπως αυτή τροποποιήθηκε μεταγε¬ 
νέστερα. 

6. Την υπ’ αριθμ. 334/2004 απόφαση του Δημοτικού 
Συμβουλίου Νέας Ιωνίας, αποφασίζουμε: 

Τροποποιούμε την υπ’ αριθμ. 1451/17.1.1995 (ΦΕΚ 45/ 
τ.Β'/26.1.1995) απόφαση του Νομάρχη Μαγνησίας με την 
οποία συστήθηκε η Δημοτική Επιχείρηση Κέντρο Άτυπης 
Συνεχιζόμενης Επαγγελματικής Κατάρτισης Νέας Ιωνίας 
Νομού Μαγνησίας, όπως αυτή τροποποιήθηκε μεταγενέ¬ 
στερα, ως εξής: 

Στην Παράγραφο Β (Σκοποί) προσθέτουμε το παρακά¬ 
τω σκοπό: 

Λειτουργία Σχολής Πληροφορικής για την υλοποίηση 
εκπαιδευτικών προγραμμάτων Πληροφορικής. 

Ακροτελεύτιο άρθρο - Κάλυψη δαπάνης: 

Με την παρούσα απόφαση δεν προκαλείται δαπάνη σε 
βάρος του Προϋπολογισμού Δήμου Νέας Ιωνίας Μαγνη¬ 
σίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 27 Ιανουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΔΑΝΑΗ ΧΡΙΣΤΟΓΙΑΝΝΗ 

Αριθ. 26 (7) 

Ανάθεση με μίσθωση έργου των λογιστικών κ.λ.π. εργα¬ 
σιών του ΚΑΦ Λιμένος και Ξηράς Ν. Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του υπ’ αριθμ. 15 του Ν. 1735/1987, του 
υπ’ αρ. 21 παρ. 16του Ν. 2190/1994, του υπ’ αρ. 6του Ν. 
2527/1997 του αρ. 1 παρ. 2 του Ν. 2503/1997. 

2. Το υπ’ αριθμ. 191540/5.8.1997 έγγραφο του Υπουρ¬ 
γείου Εργασίας και Κοιν. Ασφαλίσεων σχετικά με την επο- 
πτεία Ν.Π.Δ.Δ. 

3. Το υπ’ αριθμ. ΔΙΠΙΔΔ/Ε3/68/13258 έγγραφο του 
ΥΠΕΣ ΔΔΑ σχετικά με συμβάσεις μίσθωσης έργου ΚΑΦ 
Ξηράς και Λιμένος. 

4. Το υπ’ αριθμ. 191536/1998 έγγραφο του Υπουργείου 
Εργασίας και Κοιν. Ασφαλίσεων για το ίδιο θέμα. 

5. Το υπ’ αριθμ. 15/28.12.2004 πρακτικό της ΕΡΦΛ Ζα¬ 
κύνθου για το ανωτέρω θέμα. 

6. Την από 29.12.2004 βεβαίωση του νομικού συμβού¬ 
λου Παύλου Συνετού, ότι δεν προκύπτει εξαρτημένη ερ¬ 
γασία. 

7. Το γεγονός ότι το ΚΑΦ Λιμένος και Ξηράς Ζακύνθου 
δεν διαθέτει προσωπικό, αποφασίζουμε: 

Καθορίζουμε σε ένα (1) τα άτομα, στα οποία γίνεται 
ανάθεση έργου από το Κεφάλαιο Αποζημίωσης Φορτ/των 
(ΚΑΦ) Λιμένος και Ξηράς Ζακύνθου για την διεξαγωγή 
των λογιστικών κ.λ.π εργασιώντου έτους 2005, με αμοιβή 
κατά ανώτατο όριο, το ποσό 1500 ευρώ, συμπεριλαμβα¬ 
νομένου του ΦΠΑ. Το έργο που θα αναλάβειτο ανωτέρω 
άτομο δεν ανάγεται στον κύκλο καθηκόντων των ΚΑΦ και 
θα ασκείται περιοδικά.Τα προσόντα του ατόμου στο 
οποίο θα ανατεθούν οι ανωτέρω εργασίες είναι εκείνα 
που καθορίζονται στο Π.Δ 194/1988 (ΦΕΚ84τ.Α). 

Η ανωτέρω ανάθεση έργου δεν συμπίπτει στις απαγο¬ 
ρευτικές διατάξεις του Ν. 1256/1982 για την πολυθεσία 
και δεν υποκρύπτει σχέση εξαρτημένης εργασίας. 

Με την απόφαση αυτή δενπροκαλείται δαπάνη σε βάρος 
του Κρατικού Προϋπολογισμού αλλά σε βάρος του προϋ¬ 
πολογισμού του ΚΑΦ Λιμένος και Ξηράς Ν. Ζακύνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 20 Ιανουάριου 2005 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στη Διαλεκτάκη Άννα του Παντελή και της 
Ευανθίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 120/20.1.2005 απόφαση του Νομάρ¬ 
χη Ηρακλείου χορηγείται άδεια άσκησης επαγγέλματος 
Κοινωνικού Λειτουργού κατηγορίας ΤΕ στη Διαλεκτάκη 
Άννα του Παντελή και της Ευανθίας. 

Με εντολή Νομάρχη 
Η Προϊσταμένη Δ/νσης 
ΑΙΚ. ΑΝΔΡΙΩΤΗ 


Αριθ. 5845 (9) 

Περί καθορισμού αποδέκτη και όρων διάθεσης των 
υγρών αποβλήτων του Αγροτικού Συνεταιρισμού Λά¬ 
ρισας «Ο ΗΣΙΟΔΟΣ» που θα λειτουργήσει στο Δ.Δ. 
Γλαύκης. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1) Την Ε1 β/221/65 Υγειονομική διάταξη «περί διάθε¬ 
σης λυμάτων και βιομηχανικών αποβλήτων» (ΦΕΚ138/Β/ 
24.2.1965), όπως αυτή τροποποιήθηκε με τις αριθ. Γ1/ 
17831/1971 και Γ4/1305/1974 κοινές υπουργικές απο¬ 
φάσεις. 

2) Την υπ’ αριθμ. 5673/400/1997 κοινή υπουργική από¬ 
φαση «Μέτρα και όροι για την επεξεργασία αστικών λυ¬ 
μάτων». 

3) Την από 7.10.2004 αίτηση του «Αγροτικού Συναιτερι- 
σμού Λάρισας «Ο ΗΣΙΟΔΟΣ». 

4) Το από 7.12.2004 πρακτικό της αρμόδιας γνωμοδοτι- 
κής επιτροπής, αποφασίζουμε: 

α) Καθορισμός αποδέκτη 

Καθορίζουμε την στραγγιστική τάφρο 7Τ4Δ του ΤΟΕΒ 
Πηνειού που βρίσκεται ΝΑ του εργοστασίου, που θα κα¬ 
ταλήγει μετά από διαδρομή 3,5χλμ. περίπου στην αρδευ¬ 
τική τάφρο 7Τ3, σαν αποδέκτη των επεξεργασμένων 
υγρών βιομηχανικών αποβλήτων του Αγροτικού Συναιτε- 
ρισμού Λάρισας «Ο ΗΣΙΟΔΟΣ» που θα λειτουργήσει στο 
Δ.Δ. Γλαύκης του Δήμου Πλατύ κάμπου. 

β) Σημείο εκβολής - τρόπος διάθεσης: 

Τα επεξεργασμένα απόβλητα θα διοχετεύονται στον 
αποδέκτη μέσω κλειστού αγωγού. 

γ) Ποσότητα λυμάτων 

Η μέγιστη ποσότητα των υγρών αποβλήτων, που θα δια¬ 
τίθενται στον αποδέκτη, θα ανέρχεται μέχριτα 125 πΓ/ώρα. 

δ) Όροι διάθεσης 

Καθορίζουμε τους όρους για την διάθεση των επεξερ¬ 
γασμένων υγρών αποβλήτων ως εξής: 

α) Γενικοί όροι: 

Επειδή τα νερά της τάφρου χρησιμοποιούνται για άρ¬ 
δευση, θα πρέπει τα ίδια τα απόβλητα κατά την έξοδο 
τους σ’αυτήν, να έχουν τα χαρακτηριστικά των νερών, 
που είναι κατάλληλα για άρδευση, ψύξη μηχανών και κά¬ 
θε άλλη χρήση πλην ύδρευσης, κολύμβησης και αλιείας, 
όπως αυτά καθορίζονται από το άρθρο 4 παρ. 1.4 της 
Ε1 β/221/65 υγειονομικής διάταξης, δηλαδή: 

• χωρίς χρώμα 

• χωρίς ευκρινώς ορατά επιπλέοντα ή καθιζάνοντα στε¬ 
ρεά ή εναποθέσεις λάσπης και γενικά ουσίες, που προέρ¬ 
χονται από τα απόβλητα και φράσσουν τους εκτοξευτή- 
ρες τεχνητής βροχής. 

• χωρίς τοξικά ή επιβλαβή γενικά, ελαιώδη χρωματι¬ 
σμένα, θερμά ή άλλα απόβλητα, τα οποία είναι δυνατόν, 
μεμονωμένα ή σε συνδυασμό να καταστήσουν τα ίδια τα 
απόβλητα ακατάλληλα ή επικίνδυνα γιατα εδάφη, τις καλ¬ 
λιέργειες, τα ζώα, τα ψάρια και τους ανθρώπους (μέσω 
της τροφικής αλυσίδας). 

β) Ειδικοί όροι: 

Επιπλέον τα απόβλητα, μετά την επεξεργασία τους και 
πριν από την διοχέτευση τους στον αποδέκτη θα πρέπει 
να έχουν τα παρακάτω χαρακτηριστικά: 

• ΡΗ (μονάδες) 6-9,5 

• διαλυμένο οξυγόνο τουλάχιστον 3 πιρ/1 

• θερμοκρασία έως 28° Ο 

• ολικά αιωρούμενα οτερεά εως 35 πιρ/1 

• βιοχημικά απαιτούμενο οξυγόνο (ΒΟϋ 5) σε 20°Ο χω¬ 
ρίς νιτροποίηση: έως 25 ιτις/Ι 

• χημικά απαιτούμενο οξυγόνο (ΟΟΩ) εως 125 ιπρ/Ι 

• νιτρικά εως 100 γτ^/Ι 

• χλωριούχαεως 100 γτ^/Ι 

• άζωτο εως 15 ιτις/Ι 

• αμμωνία εως 4 ιτιρ/Ι 

• 3ΑΒεως 18 

ε) Υποχρεώσεις της βιομηχανίας: 

Με ευθύνη και δαπάνη της, η βιομηχανία θα πρέπει: 

• να κατασκευάσει κατάλληλο φρεάτιο δειγματολη¬ 
ψίας μετά την εγκατάσταση καθαρισμού των λυμάτων, σε 
χώρο εύκολα επισκέψιμο. 

• να τηρεί βιβλίο παρακολούθησης της ποιότητας των 
διατιθεμένων αποβλήτων το οποίο θα τίθεται στην διάθε¬ 
ση των αρμόδιων Υπηρεσιών. 

• σε περίπτωση βλάβης των εγκαταστάσεων να ενημε¬ 
ρώνει άμεσα την Δνση Υγιεινής καιτονΤΟΕΒ Πηνειού και 
να προσδιορίζειτο απαιτούμενο χρονικό διάστημα για την 
αποκατάσταση της βλάβης. 

Εάν για οποιονδήποτελόγο δεν εξασφαλίζονται οι όροι, 
που τίθενται με την παρούσα, καθώς και κάθε άλλη υπο¬ 
χρέωση, που απορρέει από την Ε1 β/221/65 Υγειονομική 
διάταξη, την κοινή υπουργική απόφαση 5673/400/ 
14.3.1997 και κάθε άλλη σχετική διάταξη, η βιομηχανία 
υποχρεούται να λάβει όλα τα απαραίτητα μέτρα, που επι¬ 
βάλλονται για την άρση των αιτιών και συμμόρφωση προς 
τους όρους που έχουν τεθεί. 

στ) Άδεια 

1. Με βάση την παρούσα θα χορηγηθεί, με νέα απόφα¬ 
σή μας η προσωρινή άδεια, διάρκειας μέχρι έξι (6) μηνών, 
αφού εκτελεσθούντα έργα επεξεργασίας και διάθεσης. 

2. Η οριστική άδεια θα χορηγηθεί με απόφασή μας, σύμ¬ 
φωνα με την Ε1 β/221/65 υγειονομική διάταξη, αφού λη- 
φθούν υπόψη οι παρατηρήσεις από την διάθεση των απο¬ 
βλήτων, ύστερα από έλεγχο και γνωμάτευση των αρμο¬ 
δίων υπηρεσιώντηςΝ.Α. Λάρισας, ότι έχουν εξασφαλισθεί 
οι όροι, που τίθενται ως άνω. 

Ισχύς-Δημοσίευση 

Η παρούσα ισχύει από την υπογραφή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιανουάριου 2005 

Ο Νομάρχης 
ΛΟΥΚΑΣ ΚΑΤΣΑΡΟΣ 

-♦- 

Αριθ. 302 (10) 

Καθιέρωση υπερωριακής εργασίας (απογευματινής, νυ¬ 
χτερινής, εξαιρέσιμων και Κυριακών του οδηγού Νο¬ 
μάρχη Φλώρινας), κατά το Ά εξάμηνο 2005. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του Ν. 2738/1999 
«ΣυλλογικέςΔιαπραγματεύσεις στη ΔημόσιαΔιοίκηση...» 
(ΦΕΚ 180/τ. Α79.9.1999). 

2. Τις διατάξεις των άρθρων 2 (παρ. 1 περ. β') και3 (παρ. 
1) του Ν. 301/1976 «Περί της εις την Εφημερίδα της Κυ¬ 
βερνήσεως δημοσιευομένης ύλης...» (ΦΕΚ 91/τ. Ά/20.4. 
1976). 


3. Τις διατάξεις του άρθρου 16 του Ν. 3205/2003 «Μι- 

σθολογικές ρυθμίσεις λειτουργών και υπαλλήλων του Δη¬ 
μοσίου, Ν.Π.Δ.Δ. και ΟΤΑ.» (ΦΕΚ 297/τ. Ά). 

4. Την ανάγκη υπερωριακής εργασίας πέραν του ωρα¬ 
ρίου και κατά τις απογευματινές ώρες τις Κυριακές και 
εξαιρέσιμες ημέρες από τον οδηγό Νομάρχη, ο οποίος 
λόγω της θέσεωςτου εργάζεται πολλές ώρεςημερησίως. 

5. Το από 28.1.2005 υπηρεσιακό σημείωμα της Δ/νσης 
Οικονομικών Υπηρεσιών από το οποίο προκύπτει ότι έχει 
προβλεφθεί η απαιτούμενη πίστωση για την πληρωμή των 
υπερωριών του εν λόγω υπαλλήλου, αποφασίζουμε: 

Καθιερώνουμε υπερωριακή εργασία καθ’ υπέρβαση 
της υποχρεωτικής, κατά τις απογευματινές ώρες, εξαιρέ¬ 
σιμων και Κυ ριακών κατά το Α' εξάμηνο 2005 για τον οδη¬ 
γό Νομάρχη που μεταφέρειτον Νομάρχη όλεςτις ημέρες 
και όλεςτις ώρες της ημέρας, δεδομένου ότι οι Νομάρχες 
δεν έχουν ωράριο και μετακινούνται συνεχώς, όπου τους 
καλείτο καθήκον. 

Η υπερωριακή απασχόληση αφορά τις ώρες: 

Α) από 14:30 μέχρι και 22:00 κάθε εργάσιμη ημέρα και 
μέχρι 60 ώρες μηνιαίως (απογευματινές). 

Β) από 6ης πρωινής μέχρι 22ας Κυριακές και εξαιρέσι¬ 
μες με σύνολο ωρών και μέχρι 102 εξαμηνιαίως. 

Οι δαπάνες της παρούσας θα βαρύνουν τις πιστώσεις 
του Φ. 071 «ΥΠΗΡΕΣΙΕΣΔΙΟΙΚΗΣΗΣ», ύψους 2.500,00 ευ¬ 
ρώ, ΚΑΕ 511, 512, Φ071. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 28 Ιανουάριου 2005 

Ο Νομάρχης κ.α.α. 

Ο Αντινομάρχης 
ΓΕΩΡΓΙΟΣ ΚΑΛΑΪΤΖΙΔΗΣ 
-♦- 

Αριθ. 303 (11) 

Καθιέρωση υπερωριακής εργασίας κατά το Ά εξάμηνο 
2005 υπαλλήλων του Τεχνικού Εξοπλισμού Μηχανη¬ 
μάτων της Ν.Α. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του Ν. 2738/1999 
«Συλλογικές Διαπραγματεύσεις στη Δημόσια Διοίκηση...» 
(ΦΕΚ 180/τ. Ά/9.9.1999). 

2. Τις διατάξεις των άρθρων 2 (παρ. 1 περ. β') και 3 
(παρ. 1) του Ν. 301 /1976 «Περίτης εις την Εφημερίδα της 
Κυβερνήσεως δημοσιευομένης ύλης...» (ΦΕΚ 91/τ. Α'/ 
20.4.1976). 

3. Τις διατάξεις του άρθρου 16 του Ν. 3205/2003 «Μι- 

σθολογικές ρυθμίσεις λειτουργών και υπαλλήλων του Δη¬ 
μοσίου ΝΠΔΔ και ΟΤΑ.» (ΦΕΚ 297/τ. Ά). 

4. Την ανάγκη υπερωριακής εργασίας πέραν του ωρα¬ 
ρίου από τους πέντε υπαλλήλους -τεχνικούς της Νομαρ¬ 
χιακής Αυτοδιοίκησης Φλώρινας οι οποίοι εργάζονται για 
την αντιμετώπιση των εκτάκτων υπηρεσιακών αναγκών 
(αποκατάσταση επαρχιακού δικτύου από πλημμύρες - 
χιονοπτώσεις, καθαρισμός καναλιών από φερτά υλικά, 
διάνοιξη δασοδρόμων προς πρόληψη και καταστολή των 
πυρκαγιών) πέραν του ωραρίου. 

5. Το από 28.1.2005 υπηρεσιακό σημείωμα της Δ/νσης 
Οικ/κών Υπηρεσιών από το οποίο προκύπτει ότι έχει προ- 
βλεφθεί η απαιτούμενη πίστωση για την πληρωμή των εν 
λόγω υπαλλήλων, αποφασίζουμε: 

Καθιερώνουμε υπερωριακή εργασία καθ’ υπέρβαση 
της υποχρεωτικής, κατά τις απογευματινές ώρες για 
τρεις (3) χειριστές - έναν (1) τεχνίτη μηχανημάτων και 
έναν τεχνικό (οδηγό αυτοκινήτου), των υπαλλήλων του 
Τεχνικού Εξοπλισμού Μηχανημάτων της Ν.Α. Φλώρινας 
και μέχρι 60 ώρες μηνιαίως έκαστος, κατά το Α' εξάμηνο 
έτους 2005. 

Οι δαπάνες της παρούσης θα βαρύνουν τις πιστώσεις 
του Φορέα 071 «ΥΠΗΡΕΣΙΕΣ ΔΙΟΙΚΗΣΗΣ», ύψους 
8.800,00 ευρώ, ΚΑΕ 511, Φ071. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 28 Ιανουάριου 2005 

Ο Νομάρχης κ.α.α. 

Ο Αντινομάρχης 
ΓΕΩΡΓΙΟΣ ΚΑΛΑΪΤΖΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

ΣτοΦΕΚ 1482/Β730.9.2004, στο οποίο δημοσιεύθηκεη 
υπ’ αριθμ. Κ12429/7651/13.5.2004 απόφαση του Γενικού 
Γραμματέα Περιφέρειας Δυτικής Ελλάδας, για την από¬ 
κτηση της Ελληνικής Ιθαγένειας από την ομογενή ΤΣΕΡ- 
ΝΟΒΑ ΜΑΡΙΝΑ (ΟΗΕΒΝΟΝ/Α ΜΑΒΥΝΑ), του Αντόν και 
της Άννας, και το ανήλικο τέκνο της ΤΣΕΡΝΟΒΑ Αλεξά- 
ντρ (ΟΗΕΒΝΟνΑ ΟΕΕΚΒΑΝϋΒ), του Σέργιου και της Μα¬ 
ρίνας (αύξ. αριθμ. 3), διορθώνεται το ονοματεπώνυμο 
του ανήλικου τέκνου από το εσφαλμένο «ΤΣΕΡΝΟΒΑ 
Αλεξάντρ (ΟΗΕΒΝΟνΑ ΟΕΕΚΒΑΝϋΒ)», στο ορθό «ΤΣΕΡ- 
ΝΟΒ ΟΛΕΞΑΝΤΡ (ΟΗΕΒΝΟΥ ΟΕΕΚΒΑΝϋΒ)» και ζητείται 


εξελληνισμός του ονόματος του από Ολεξάντρ σε Αλέ¬ 
ξανδρος. 

(Από την Περιφέρεια Δυτικής Ελλάδος) 

-♦- 

(13) 

Στην υπ’ αριθμ. 6598/10.6.2003 απόφαση του Γενικού 
Γ ραμματέα Περιφέρειας Δυτικής Ελλάδας, που δημοσι- 
εύθηκε στο ΦΕΚ 799/Β719.6.2003 και αφορούσε «ορισμό 
εισηγητών για μελέτη και εισήγηση θεμάτων αρμοδιότη¬ 
τας Γενικού Γραμματέα που μεταβιβάστηκαν στην Περι¬ 
φέρεια με το Ν. 2790/2000 και Ν. 3064/15.10.2002 και πα¬ 
ροχή εξουσιοδότησης υπογραφής στο Γενικό Διευθυντή 
και τους Προϊσταμένους των Υπηρεσιών για την άσκηση 
των παραπάνω αρμοδιοτήτων», στη σελ. 11210, α' στήλη, 
στον 38ο στίχο της απόφασης, προστίθεται στη φράση 
«Δια της παρούσης καταργείται η αριθ. 2841/11.4.2001 
(ΦΕΚ531/Β') απόφασή μας», το εξής «ως προς τις αρμο¬ 
διότητες που μεταβιβάστηκαν στη Δ/νση Αυτοδιοίκησης 
και Αποκέντρωσης». 

(Από την Περιφέρεια Δυτικής Ελλάδος) 

-♦- 

(14) 

Στην υπ’ αριθμ. πρωτ. 16768/21.12.2004 απόφαση του 
Γενικού Γραμματέα Περιφέρειας Δυτικής Ελλάδας, που 
δημοσιεύθηκε στο ΦΕΚ 1957/Β/31.12.2004 και αφορά 
στην αύξηση του ανωτάτου ορίου των επιτρεπομένων 
κατ’ έτος ημερών μετακίνησης εκτός έδρας των υπαλ¬ 
λήλων που υπηρετούν στη Νομαρχιακή Αυτοδιοίκηση 
Ηλείας, για το έτος 2004, στη σελίδα 25720, και στο υπ’ 
αριθμ. 11 του πίνακα «Δ/νση Προγραμματισμού και Σχε- 
διασμού», επιφέρεται η πιο κάτω διόρθωση: 

Από το λανθασμένο: 

«ΔΕ ΠΛΗΡΟΦΟΡΙΚΗΣ 

ΠΡΟΣΩΠΙΚΟΥ Η/Υ», 

στο ορθό: 

«ΠΕ ΠΛΗΡΟΦΟΡΙΚΗΣ 

ΔΕ ΠΡΟΣΩΠΙΚΟΥ Η/Υ». 

(Από την Περιφέρεια Δυτικής Ελλάδος) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




